Mens togdrift i form af en nærbane til Aalborg Lufthavn har lange udsigter, er der anderledes konkrete planer om at øge busbetjeningen til lufthavnen. Det oplyser rådmand Thomas Kastrup-Larsen (S), der også er formand for Nordjyllands Trafikselskab til Nordjyske Medier. - Vi arbejder i øjeblikket på en ny trafikplan i Nordjyllands Trafikselskab, og vi lægger op til, at flere regionale busser, lægges forbi lufthavnen, så vi får en øget busfrekvens derud, siger rådmanden. I øjeblikket er Metrobus 2 fra Aalborg alene om at betjene lufthavnen.

Referat:
Nordjyllands Trafikselskab arbejder med at lave flere busruter til Aalborg Lufthavn.